Мікалай Мікітавіч Слюнькоў

Мікала́й Мікі́тавіч Слюнько́ў (, вёска Гарадзец  Гомельскай вобласці — , ) — савецкі партыйны дзеяч, кіраўнік БССР у 1983—1987 гадах.

 Біяграфія 
Нарадзіўся у сялянскай сям’і. Пасля сканчэння школы з’ехаў у Мінск, скончыў Мінскі аўтамеханічны тэхнікум (1950). Пачаў працоўную дзейнасць чорнарабочым на Мінскім трактарным заводзе. Далей працаваў памочнікам майстра, майстрам, старэйшым майстрам, намеснікам начальніка, начальнікам цэха, намеснікам старшыні і старшынём заводскага прафесійнага саюзу МТЗ.

Член КПСС з 1954 года. Завочна скончыў Беларускі інстытут механізацыі сельскай гаспадаркі (1962).

У 1960—1965 гг. — дырэктар Мінскага завода трактарных запасных частак. У 1965—1972 гг. — дырэктар Мінскага трактарнага завода, генеральны дырэктар Мінскага вытворчага трактарабудаўнічнага аб’яднання.

У 1972—1974 гг. першы сакратар Мінскага гаркама партыі. Загадам Прэзідыума Вярхоўнага Савету СССР ад 3 студзеня 1974 года «за выдатныя дасягненні ў кіраванні Мінскім вытворчым трактарабудаўнічным аб’яднаннем, партыйнай арганізацыяй Беларусі» Слюнькову Мікалаю Мікітавічу прысвоена званне Героя Сацыялістычнай Працы з узнагароджаннем ордэнам Леніна і Залатой зоркі «Серп і молат».

У 1974—1983 гг. намеснік старшыні Дзяржплана СССР. З 31 студзеня 1983 па 6 лютага 1987 гг. першы сакратар ЦК Кампартыі Беларусі.

З 1987 г. сакратар ЦК КПСС, член Палітбюро ЦК КПСС, адначасова ў 1987—1988 гг. загадчык Эканамічнага аддзела ЦК КПСС. Абіраўся дэпутатам Вярхоўнага Савета СССР 7, 10, 11 скліканняў, народны дэпутат СССР з 1989 г. З 1988 г. старшыня Камісіі ЦК КПСС па пытаннях сацыяльна-эканамічнай палітыкі.

З 1990 года на пенсіі. Жыў у Мінску.

Памёр 9 жніўня 2022 годаУмер бывший глава БССР Николай Слюньков.

 Літаратура 

 Марціновіч Д.А. «Слюнькоў. Палітычная біаграфія». — Зомбкі: «Янушкевіч», 2023. — 296 с. — ISBN 978-83-970292-0-0.

 Спасылкі 

 Валер Санько. Чарнобыльская катастрофа і Мікалай Слюнькоў  // Наша слова, № 17, 2014
 Біяграфіі: , , 
 ОНТ. Нікалай Слюнькоў. Інтэрв’ю праз 20 гадоў 

Катэгорыя:Дэпутаты Вярхоўнага Савета СССР 7-га склікання
Катэгорыя:Дэпутаты Вярхоўнага Савета СССР 10-га склікання
Катэгорыя:Дэпутаты Вярхоўнага Савета СССР 11-га склікання
Катэгорыя:Дэпутаты Вярхоўнага Савета БССР 8-га склікання
Катэгорыя:Дэпутаты Вярхоўнага Савета БССР 10-га склікання
Катэгорыя:Дэпутаты Вярхоўнага Савета БССР 11-га склікання
Катэгорыя:Лаўрэаты Дзяржаўнай прэміі СССР
Катэгорыя:Члены Палітбюро ЦК КПСС
Катэгорыя:Першыя сакратары ЦК КПБ
Катэгорыя:Члены бюро ЦК КПБ
Катэгорыя:Члены ЦК КПБ
Катэгорыя:Першыя сакратары Мінскага гаркама КП Беларусі
Катэгорыя:Мінскі трактарны завод
Катэгорыя:Народныя дэпутаты СССР ад КПСС
Катэгорыя:Сакратары ЦК КПСС
Катэгорыя:Дэлегаты XXIII з’езда КПСС
Катэгорыя:Дэлегаты XXVII з’езда КПСС